proxectonos/corpus_dominio_legal_administrativo_tmp huggingface dataset:
01/12/2016 | Administración LocalConsorcios
Consorcio As Mariñas
Delegación de funcións da Presidencia do 28 ao 29 de novembro de 2016

ASUNTO: DELEGACIÓN FUNCIÓNS PRESIDENCIA DO 28 AO 29 DE NOVEMBRO DE 2016 EXPEDIENTE: ANTECEDENTES O presidente do Consorcio As Mariñas ausentarase do día 28 ata o 29 de novembro de 2016, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A Lexislación máis destacada do asunto é a seguinte: – A Lei 7/1985, do 2 de abril, reguladora das bases de réxime local. – A Lei 30/1992, do 26 de novembro, de réxime xurídico das administracións públicas e do procedemento administrativo común. – A Lei 5/1997, de 22 de xullo, de Administración Local de Galicia. – Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF). CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.–Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, D.ª Beatriz Candelaria Meister San Antolin. SEGUNDO.–Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.–Publicar esta delegación no Boletín Oficial da Provincia tal e como dispón o art.44.2 do ROF. CUARTO.–Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 25 de novembro de 2016. O presidente O secretario José Antonio Santiso Miramontes Adrián J. Márquez Caramés
01/12/2016 | Administración LocalMunicipal
Fene
Servizos Económicos e Tributarios
Anuncio cobranza padrón 1º trimestre escolas culturais e deportivas 2016/2017

Por Resolución da Alcaldía núm.1287/2016, de data 25/11/2016, aprobouse o padrón fiscal correspondente ao 1º trimestre das Escolas Culturais e Deportivas, curso 2016/2017. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 28/11/2016 O alcalde, Juventino J. Goio Esteban Vicente Maron Galatanu
01/12/2016 | Administración LocalMunicipal
Ames
Modificación da base n.º 41 do orzamento municipal para a concesión de subvención nominativa a Cáritas Parroquial San Juan de Ortoño

ANUNCIO Modificación Base n.º 41 orzamento municipal para a concesión de subvención nominativa a Cáritas Parroquial San Juan de Ortoño O Pleno, en sesión celebrada o 27 de outubro de 2016, aprobou inicialmente a modificación da Base número 41 do orzamento municipal do exercicio 2012, en situación de prorroga para 2016, para a concesión de subvención nominativa a Cáritas Parroquial San Juan de Ortoño, por importe de 4.000,00 €. Durante o prazo de exposición pública de quince días hábiles (Boletín Oficial da Provincia núm.208, de 3 de novembro de 2016), non se presentou ningunha reclamación, polo que o acordo de aprobación inicial da modificación da Base de execución do orzamento número 41, para incluír na mesma unha subvención nominativa quedou elevada a definitiva de forma automática. Aos efectos legalmente establecidos nos artigos 165.1 e 169.4 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, procede publicar agora o detalle desta modificación, que é o seguinte: Ames, 28 de novembro de 2016. O alcalde José M. Miñones Conde
29/12/2016 | Administración LocalMunicipal
Boimorto
Aprobación definitiva de expediente de modificación de créditos

EDICTO Aprobado definitivamente o expediente administrativo de modificación de crédito núm.26/2016, subexpediente de transferencia de crédito n.º 8/2016 no orzamento do Concello de Boimorto para o ano 2016, ao non presentarse ningunha reclamación no período de exposición ao público de aquel (quince días hábiles a partir da publicación no BOP n.º 229, de data 02/12/2016), en aplicación do disposto nos artigos 169, 170, 171 e 179 do R. D. 2/2004, do 5 de marzo, polo que se aproba o texto refundido da Lei reguladora das facendas locais, e do R. D. 500/90, do 20 de abril, faise público que despois do devandito expediente (incluíndo os expedientes administrativos de modificación de crédito aprobados ata esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no orzamento para o ano 2016, os interesados/as debidamente legitimados poderán interpor recurso contencioso administrativo consonte ao establecido no artigo 171 do texto refundido da Lei reguladora das facendas locais RD 2/2004, do 5 de marzo. O que se fai público para xeral coñecemento e efectos. En Boimorto, 28 de decembro de 2016. A alcaldesa Asdo.: María Jesús Novo Gómez
29/12/2016 | Administración LocalMunicipal
A Coruña
Área de Facenda e Administración
Oficina Orzamentaria
Aprobación definitiva dos expedientes M5B.1/2016, M5B.2/2016 e M8/2016, modificativos do orzamento de 2016

O Excmo. Concello Pleno, en sesión extraordinaria realizada o día 28 de novembro de 2016, aprobou inicialmente o expediente M5B.1/2016 de modificación do anexo de Investimentos do Orzamento 2016. Así mesmo, o Excmo. Concello Pleno, na devandita sesión extraordinaria celebrada o día 28 de novembro de 2016, aprobou inicialmente o expediente M5B.2/2016 de modificación do anexo de Investimentos do Orzamento 2016. Na mesma sesión extraordinaria celebrada o día 28 de novembro de 2016, o Excmo. Concello Pleno aprobou inicialmente o expediente M8/2016 de concesión de créditos extraordinarios, baixas por anulación de créditos e modificación do anexo de investimentos do Orzamento 2016. Os expedientes citados foron sometidos a exposición pública para reclamacións durante o prazo de quince días, mediante anuncio publicado no BOP número 227, do 30 de novembro de 2016. Durante o citado prazo, non se presentaron reclamacións contra deles, segundo resulta da certificación expedida polo Oficial Maior do Excmo. Concello da Coruña, polo que, de conformidade co disposto no art.169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo en relación co 177 e ss. do propio texto legal, mediante Decretos do Alcalde do 27 de decembro de 2016, adoptáronse os acordos de considerar definitivamente aprobados os expedientes M5B.1/2016, M5B.2/2016 y M8/2016, e publicar o Orzamento, resumido por capítulos, no Boletín Oficial da Provincia, de acordo coas cifras resultantes dos aludidos expedientes. Segundo o disposto no art.169.3, en relación co 177.2 e o 179.4, todos do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do Orzamento, incorporando as modificacións dos devanditos expedientes M5B.1/2016, M5B.2/2016 y M8/2016. Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 27 de decembro de 2016 A Concelleira de Facenda e Administración, Mª Eugenia Vieito Blanco
29/12/2016 | Administración LocalMunicipal
Noia
Administración Financeira. Intervención
Aprobación definitiva do expediente de crédito extraordinario núm.8/2016 sobre o orzamento municipal de 2016 (2015-prorrogado)

ANUNCIO Aprobación definitiva do expediente de crédito extraordinario número 8/2016 sobre o orzamento municipal de 2016 (2015-prorrogado) Rematado o prazo de exposición ao público do acordo plenario de data 29 de novembro de 2016 de aprobación inicial do expediente de crédito extraordinario número 8/2016 do orzamento municipal para o exercicio 2016, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169.1 do texto refundido da Lei reguladora das facendas locais e 38.2 en relación 20.1 do Real Decreto 500/1990, de 20 de abril, polo que se aproba o Regulamento orzamentario. En cumprimento dos artigos 169.1 da devandita Lei e 20.1 do Real decreto 500/1990, do 20 de abril, a que remiten, respectivamente, os artigos 177.2 de aquela e 38.2 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 28 de decembro de 2016. O alcalde José Santiago Freire Abeijón
29/12/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación definitiva da relación de postos de traballo para 2017

ANUNCIO Aprobación definitiva da relación de postos de traballo 2017 Na sesión plenaria celebrada o día 23/12/2016, a Corporación Provincial acordou aprobar definitivamente a relación de postos de traballo do ano 2017 que se publica a continuación, de acordo co establecido no artigo 127 do R. D. lexislativo 781/1986, polo que se aproba o texto refundido das disposicións legais vixentes en materia de réxime local. FACTORES DE COMPLEMENTO ESPECÍFICO A3 = Admón. do Estado, de comunidades autónomas e local (art.101 Lei 7/1985. Únicos postos a cubrir con funcionarios das administracións expresadas). (*) Ocupado por personal laboral suxeito a funcionarización/promoción interna para extinguir. (**) Xubilación parcial/contrato remuda. (***) Contía fixada pola comunidade autónoma para os seus funcionarios docentes, que se aplica automáticamente. A Coruña, 26 de decembro do 2016. O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
29/12/2016 | Administración LocalMunicipal
Boimorto
Anuncio definitivo de modificacion de ordenaza fiscal

ANUNCIO O Pleno municipal, en sesión ordinaria do 27/10/2016, acordou aprobar a modificación da Ordenanza fiscal do IBI tal e como segue: “Artigo 13.–Tipo de gravame. Os tipos de gravame aplicables en este municipio serán os seguintes: a) Bens inmobles de natureza urbana 0,5% b) Bens inmobles de natureza rústica 0,4% c). Disposición final A presente MODIFICACIÓN de ordenanza fiscal foi aprobada polo Pleno municipal na sesión de data 27/10/2016, entrará en vigor no día da súa publicación no BOP e comezará a aplicarse a partir do día 1 de xaneiro de 2017, continuando vixente en tanto non se acorde a súa modificación ou derrogación expresa”. En Boimorto, 28 de decembro de 2016. A alcaldesa Asdo.: María Jesús Novo Gómez
29/12/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de difusión das actuacións do Plan de emprego local da Deputación Provincial da Coruña

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00389.2. Obxecto do contrato: SERVIZOS DE DIFUSIÓN DAS ACTUACIÓNS DO PLAN DE EMPREGO LOCAL DA DEPUTACIÓN PROVINCIAL DA CORUÑA.3. Prazo de execución: desde a data de formalización en documento administrativo ata o 31 de maio de 2017.4. Tramitación e procedemento de adxudicación. a) Tramitación: urxente. b) Procedemento: aberto, con multiplicidade de criterios.5. Presuposto máximo, IVE incluído: 75.000,00 €. 5 bis. Valor estimado: 61.983,47 €. 6. Garantía provisional: non se esixe.7. Garantía definitiva: 5% do presuposto base de licitación, IVE excluído, 3.099,17 €. 8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, os licitadores poderán acreditar a solvencia indistintamente mediante a súa clasificación no grupo T, subgrupo 1, categoría a (categoría Real Decreto 1098/2001, actual categoría 1, de conformidade coa disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na cláusula 10.1.2. G do prego.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos oito días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en dous sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 3 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 27 de decembro do 2016. O PRESIDENTE O SECRETARIO Valentín González Formoso José Luis Almau Supervía
29/12/2016 | Administración LocalMunicipal
Ribeira
Anuncio de aprobación inicial do inventario municipal de bens e dereitos do concello de Ribeira

O Pleno da Corporación, na Sesión Extraordinaria e Urxente realizada o día 21 de decembro de 2016, aprobou inicialmente o Inventario Municipal de Bens e Dereitos do Concello de Riveira nos termos en que foi confeccionado, coa corrección do erro referido ao edificio sito na Avenida da Coruña, nº 174, destinado a prestar o servizo da UAD, e coas altas relacionadas no mesmo. O que se somete a información pública coa fín de que os interesados poidan presentar reclamacións ou suxestións, no prazo de trinta días hábiles computados a partir do día seguinte ó da publicación do presente anuncio no BOP, e que serán resoltas pola Corporación. De non presentarse reclamacións ou suxestións no mencionado prazo, considerarase aprobado definitivamente sen necesidade de acordo expreso polo Pleno. Riveira, 26 de decembro de 2016. O alcalde-presidente. Asdo. Manuel Ruiz Rivas
29/12/2016 | Administración LocalMunicipal
Ames
Aprobación do proxecto de urbanización do “S-15 Travesía do Porto Sur”

A N U N C I O A Xunta de Goberno Local do Concello de Ames, en sesión celebrada o día 3 de novembro de 2016, acordou a aprobación inicial do proxecto de urbanización do “S-15 Travesía do Porto Sur”. De conformidade co establecido no artigo 96.3 da Lei 2/2016, do 10 de febreiro, do solo de Galicia, sométese a información pública polo prazo de un mes, contados a partir da derradeira publicación deste anuncio no Boletín Oficial da Provincia, nun dos xornais de maior difusión da provincia e na paxina web do Concello. Durante o devandito prazo podera ser examinado por calquera interesado nas dependencias municipais (departamento de urbanismo), situadas na rúa Alcalde Lorenzo, n.º 2-1.º, Bertamiráns, en horario de 9 a 14 horas, e formular as alegacións que se consideren pertinentes.- Ames, 20 de decembro de 2016. O alcalde Asdo: José M. Miñones Conde
29/12/2016 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de decembro de 2016

EDICTO O día 21 de decembro de 2016 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de DECEMBRO de 2016. Segundo o que establece o artigo 102.3 da Lei 58/2003, xeral tributaria, e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, 26 de decembro de 2016. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
29/12/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación definitiva do cadro de persoal para 2017

Na sesión plenaria celebrada o día 23/12/2016, a Corporación Provincial acordou aprobar definitivamente o cadro de persoal do ano 2017 que se publica a continuación, de acordo co establecido no artigo 127 do R. D. lexislativo 781/1986, polo que se aproba o texto refundido das disposicións legais vixentes en materia de réxime local. A Coruña, 26 de decembro do 2016 O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
29/12/2016 | Administración LocalMunicipal
Betanzos
Anuncio de corrección de erro

CORRECCIÓN DE ERRO Con relación ao anuncio de licitación do proxecto de obra “Construción de senda fluvial e adecuación da zona de Os Caneiros, Betanzos”, publicado no BOP n.º 245 de data 28/12/2016, detectado erro no importe do IVE, comunícase ás empresas interesadas nesta licitación que onde di: “O valor estimado deste contrato é de 449.522,21 € e 94.339,66 € de IVE”, debe dicir: “O valor estimado do contrato é de 449.522,21 € e 94.399,66 € de IVE”. A data límite de presentación de ofertas será de 26 días naturais dende a publicación deste anuncio de corrección de erro. Betanzos, 28 de decembro de 2016. O ALCALDE José Ramón García Vázquez
19/12/2016 | Administración LocalMunicipal
Boiro
Aprobación de prezos públicos

A Xunta de Goberno Local do concello de Boiro na súa sesión de data 07/12/2016 aprobou os seguintes prezos públicos: Primeiro.- matrícula para o XI Encontro: - Modalidade gratuita para público en xeral que non precisa acreditación da participación. - Modalidade certificada: 10 € Segundo.- Aprobar o prezo público de matrícula de visitas guiadas a equipamentos culturais e áreas guiadas: - Modalidade estudante: gratuita - Modalidade libre: 15 € Terceiro.- Aprobar os prezos públicos relativos ao “Campamento urbano de nadal”: - Horario de 9:30-13:30 h--------15 € por neno-a - Horario de 11:30-13:30 h------10 € por neno-a Aplicarase un desconto do 10 % no caso de dous irmáns ou familia numerosa. Cuarto.- Aprobar os prezos públicos relativos a “Excursión a Silleda Park”: entrada que son 4€ por participante En Boiro a 14 de decembro do 2016. O Alcalde Asdo.: Juan José Dieste Ortigueira
19/12/2016 | Administración LocalMunicipal
Arzúa
Aprobación do padrón fiscal da taxa de axuda no fogar mes de novembro

APROBACIÓN DO PADRÓN DA TAXA POLO SERVIZO DE AXUDA NO FOGAR Por Resolución da Alcaldía de data 7 de decembro de 2016 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de novembro de 2016 Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. Arzúa, 7 de decembro de 2016. Asdo.: José Luis García López Alcalde-presidente do Concello de Arzúa
19/12/2016 | Administración LocalMunicipal
Tordoia
Acordo de creación de sede electrónica do Concello de Tordoia e adhesión ao convenio marco de colaboración aprobado pola Deputación Provincial da Coruña

O Pleno do Concello, na sesión ordinaria do 24.11.2016, adoptou o seguinte acordo: 1. A creación da sede electrónica do concello de Tordoia, de titularidade municipal, cuxo enderezo electrónico de referencia será: <<sede. concellodetordoia. gal>> configurándose como unha subsede da sede electrónica da Deputación Provincial da Coruña (sede. dicoruna. es) e que estará accessible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil quince, para a utilización compartida da súa sede electrónica e cuxo texto se recolle máis adiante.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio.4. Publicar o presente acordo no Boletín Oficial da Provincia. Tordoia, 5 de decembro de 2016 O alcalde Antonio Pereiro Liñares
19/12/2016 | Administración LocalMunicipal
Cambre
Modificación puntual da relación postos de traballo 2017

Na sesión extraordinaria do Pleno do Concello de Cambre celebrada o día 12 de decembro do presente ano, quedou aprobada inicialmente a modificación da Relación de Postos de Traballo pola que se inclúe un novo posto de persoal eventual coas características que se indican: -Denominación: Asesor/a cultura. -Complemento Destino.: Nivel 18 -Complemento Específico: 8.234,99 euros -Subgrupo: C2 De conformidade co artigo 202 da Lei 2/2005, do Emprego Público de Galicia se somete a información pública tal modificación polo prazo de 20 días contados a partir da publicación do presente anuncio no Boletín Oficial da Provincia, Transcorrido dito prazo sen que se formularan reclamacións, suxestións ou alegacións tal aprobación inicial se elevará a definitiva, de acordo e cos efectos previstos no artigo 202 indicado. Cambre, 14 de decembro de 2017 O Concelleiro delegado da área de Recursos Humanos, Servizos Sociais e Educación Juan Evaristo Rodríguez Vázquez
19/12/2016 | Administración LocalMunicipal
Cariño
SAF novembro 2016

ANUNCIO DE COBRAMENTO No Decreto da Alcaldía 565/2016, de data 12 de decembro de 2016, aprobáronse os padróns fiscais de contribuíntes que deseguido se relacionan: – Prezo público pola prestación do servizo de axuda no fogar novembro 2016. Prazo de ingreso: o prazo de ingreso en período voluntario será dende o día 12 de decembro de 2016 ata o 11 de febreiro de 2016, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei xeral tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do Regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 12 de decembro de 2016. O alcalde José Miguel Alonso Pumar
19/12/2016 | Administración LocalMunicipal
A Capela
Aprobación do padrón fiscal de novembro 2016 da taxa do SAF

ANUNCIO Por resolución desta alcaldía do día 14 de decembro de 2016, aprobouse o padrón de contribuíntes correspondente ao mes de novembro do exercicio 2016 da taxa de prestación do Servizo de Axuda no Fogar-Dependencia e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 14 de decembro de 2016. O alcalde Manuel Meizoso López
19/12/2016 | Administración LocalMunicipal
Mazaricos
Aprobación definitiva do orzamento 2017

ANUNCIO DE APROBACIÓN DEFINITIVA DO ORZAMENTO DO CONCELLO DE MAZARICOS PARA O EXERCICIO 2017 Ao non se produciren reclamacións ó orzamento municipal para 2017, inicialmente aprobado polo Pleno da Corporación na sesión do día 11 de novembro de 2016, enténdese definitivamente aprobado, de conformidade cos artigos 169 do RD 2/2004, polo que se aproba o texto refundido da Lei reguladora das facendas locais e o Artigo 20 do RD 500/1990, e publícase co seguinte resumo: ORZAMENTO DE GASTOS A) OPERACIÓNS CORRENTES B) OPERACIÓNS DE CAPITAL Total orzamento de gastos: 2.789.647,07 €. ORZAMENTO DE INGRESOS A) OPERACIÓNS CORRENTES B) OPERACIÓNS DE CAPITAL Total orzamento de ingresos: 2.789.647,07 €. O resumo do anexo de persoal da Corporación é como segue: PERSOAL FUNCIONARIO I) Funcionarios con habilitación de carácter estatal. Un secretario, grupo A1, nivel de complemento de destino 26, en comisión de servizos. Un interventor, grupo A1, nivel de complemento de destino 26, ocupada en propiedade. II) Escala de Administración Xeral. Un técnico de xestión de administración xeral, grupo A2, nivel de complemento de destino 21. Tres administrativos, grupo C, nivel de complemento de destino 11, 3 vacantes. Un alguacil-porteiro, grupo E, nivel de complemento de destino 9, vacante. III) Escala de Administración Especial. Un conserxe de colexios, grupo E, nivel de complemento de destino 9, vacante. Dúas operarias de limpeza, grupo E, nivel complemento destino 9, vacantes. PERSOAL LABORAL TEMPORAL – 1 técnico de administración. – 4 limpadoras. – 3 administrativos. – 3 auxiliares administrativos. – 1 traballadora social. – 1 profesora. – 1 axente de emprego. – 1 enxeñeiro técnico-ágrícola. – 2 operarios servizos múltiples. – 1 oficial 1.ª. – 3 oficiais de 2.ª. – 1 peón. – 1 electricista. – 1 animador socio-cultural. – 1 operario. – 1 animador deportivo. – 1 encargado. Mazaricos, a 13 de decembro de 2016. O alcalde Asdo.: Juan José Blanco Riveiro
19/12/2016 | Administración LocalMunicipal
As Pontes de García Rodríguez
Intervención
Anuncio de aprobación definitiva da modificación de crédito núm.42/2016 na modalidade de crédito extraordinario e suplemento de crédito núm.2/2016

ANUNCIO Aprobación definitiva do expediente de modificación de créditos número 42/2016 dos aprobados polo Pleno da Corporación Tendo sido aprobado polo Pleno deste Concello o expediente de modificación de créditos n.º 42/2016 de crédito extraordinario e suplemento de crédito número 2/2016, por acordo adoptado en sesión celebrada o 14 de novembro de 2016 non tendo sido presentadas reclamacións contra o mesmo dentro do plazo regulamentario de exposición ó público, polo Sr. alcalde-presidente resolveuse a súa aprobación definitiva e dando cumprimento ó que dispón o artigo 177.2 do RDL 2/2004, do 5 de marzo, faise público que dito expediente ascende a un importe de 1.574.024,25 €, quedando o estado de gastos e ingresos do orzamento xeral para 2016 como se seguido se reflicte: ESTADO DE GASTOS Segundo dispón o artigo 179.4 do RDL 2/2004, do 5 de marzo, en relación co artigo 169 do mesmo Real decreto, contra este expediente poderase interpoñer directamente recurso contencioso-administrativo no prazo de dous meses, a contar dende o día seguinte á publicación deste anuncio no Boletín Oficial da Provincia. As Pontes de García Rodríguez, a 14 de decembro de 2016. O alcalde Valentín González Formoso
19/12/2016 | Administración LocalMunicipal
Ares
Anuncio de licitación. Contratación da obra incluída no Plan de medio ambiente da Excma. Deputación Provincial da Coruña “Proxecto: adecuación e mellora de zona verde en Chanteiro”

ANUNCIO DE LICITACIÓN Contratación da obra incluída no Plan de Medio Ambiente da Excma. Deputación Provincial de A Coruña “PROXECTO: ADECUACIÓN E MELLORA DE ZONA VERDE EN CHANTEIRO” Segundo acordo adoptado pola Xunta Municipal de Goberno de data 12 de decembro do 2016 polo que se anuncia a contratación da obra “PROXECTO: ADECUACIÓN E MELLORA DE ZONA VERDE EN CHANTEIRO” mediante procedemento negociado con publicidade e tramitación anticipada do gasto. I. Obxeto do contrato: a execución da obra “PROXECTO: ADECUACIÓN E MELLORA DE ZONA VERDE EN CHANTEIRO”. Tipo de licitación: 28.161,46 €, IVE engadido. II. Dependencia onde estará de manifesto o expediente administrativo: Secretaría Xeral do Concello de Ares, Avda. Saavedra Meneses, n.º 12.15624. De luns a venres, de 9.00 a 14.00 horas. III. Prego de cláusulas administrativas que rixe o contrato: o prego de cláusulas administrativas particulares para a adxudicación do presente contrato de obra, procedimiento negociado con publicidade foi aprobado pola Xunta Municipal de Goberno en sesión de data 12/12/2016, e publicado no perfil do contratante: http://www.concellodeares.com/contratante.phpIV.Garantía definitiva: 5% do importe de adxudicación do contrato, excluido o IVE. V. Lugar e prazo de presentación de proposicións: no rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, do 26 de novembro, no prazo de dez días naturais, contados dende o día seguinte á publicación do presente anuncio no perfil e no BOP. Ares, 12 de decembro do 2016. O alcalde Asdo.: Julio Ignacio Iglesias Redondo
19/12/2016 | Administración LocalMunicipal
Mazaricos
Aprobación definitiva de transferencia de crédito 10/2016

ANUNCIO O Pleno da Corporación, en sesión de data 11 de novembro de 2016, aprobou inicialmente o expediente de modificación de crédito “Transferencia de crédito 10/2016”. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Mazaricos, a 13 de decembro de 2016. O ALCALDE Juan José Blanco Riveiro
19/12/2016 | Administración LocalMunicipal
Mugardos
Delegación no 1.º tenente de alcalde da presidencia da comisión informativa de benestar social, sanidade, igualdade e cooperación do día 14 de decembro de 2016

A sra. Alcaldesa do Concello de Mugardos, con data 13.12.2016, dictou a Resolución que de seguido se transcribe: Estando previsto para o vindeiro mércores día 14 de decembro de 2016 a celebración da sesión ordinaria da comisión informativa de Benestar Social, Sanidade, Igualdade e Cooperación. Tendo que ausentarme do municipio, xunto coa presidenta efectiva da comisión informativa de Benestar Social, Sanidade, Igualdade e Cooperación, por ter sido citadas nun procedemento xudicial. Pola presente, e de acordo co establecido no artigo 63 da Lei de administración local de Galicia e 47.1 e 2 do Regulamento de organización, funcionamento e réxime xurídico das corporacións locais, Primeiro.- Efectuar delegación específica, durante o día 14 de decembro de 2016, das miñas funcións como presidenta da comisión informativa de Benestar Social, Sanidade, Igualdade e Cooperación, no 1º Tenente de Alcalde D. Miguel Ángel Bastida Martínez. Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende o día seguinte ao da presente Resolución. Mugardos, asinado dixitalmente na data que figura na marxe pola alcaldesa.” Mugardos, 14 de decembro de 2016. A ALCALDESA Asdo. MARIA DEL PILAR DIAZ OTERO
19/12/2016 | Administración LocalMunicipal
Cariño
Padrón fiscal da piscina municipal de Cariño, novembro 2016

No Decreto da Alcaldía 564/2016, de data 9 de decembro de 2016, aprobaronse os padróns fiscais de contribuíntes que deseguido se relacionan: - Taxa por prestación do servizo público das instalacións da piscina municipal de Cariño. Prazo de ingreso: O prazo de ingreso en período voluntario será dende o día 9 de decembro de 2016 ata o 8 de xaneiro de 2016, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 9 de decembro de 2016 O Alcalde José Miguel Alonso Pumar
19/12/2016 | Administración LocalMunicipal
Oza-Cesuras
Exposición pública do padrón pola taxa por subministración de auga potable no 3.º trimestre de 2016 no antigo Concello de Oza dos Ríos

ÓRGANO E DATA DE APROBACIÓN: Xunta de Goberno Local, sesión do 2 de decembro de 2016 NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 7 de decembro de 2016 O ALCALDE, Asdo.- José Pablo González Cacheiro
19/12/2016 | Administración LocalMunicipal
Cambre
Resolución n.º 1973/2016, do 13 de decembro: ausencia de concelleira con delegación especial

Dáse publicidade á Resolución desta Alcaldía núm.1973/2016, do 13 de decembro, que consta do seguinte teor literal: Por Resolución desta Alcaldía núm.1841/2016, do 18 de novembro, conferín a dona Karen Lorena Artalejo Salutregui a delegación especial dos proxectos, medidas e servizos de Integración Social, Familia, Muller, Terceira Idade, Políticas de Igualdade, Acción Voluntaria e Educación, incluídos na Área de Recursos Humanos, Servizos Sociais e Educación. Segundo o escrito rexistrado de entrada ao núm.0/10411 o día 7 de decembro de 2016, dona Karen Lorena Artalejo Salutregui non poderá exercer as súas funcións como concelleira con delegación especial desde o día 9 ao 31 de decembro de 2016. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro. –Durante a ausencia de dona Karen Lorena Artalejo Salutregui, desde o día 9 ao día 31 de decembro de 2016, ambos os dous incluídos, o estudo, impulso, dirección e inspección das políticas sobre as que ostenta delegación especial serán exercidas por don Juan Evaristo Rodríguez Vázquez, concelleiro que ostenta a delegación xenérica da Área de Recursos Humanos, Servizos Sociais e Educación, na cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.1841/2016, do 18 de novembro. Transcorrido o citado prazo de ausencia, dona Karen Lorena Artalejo Salutregui continuará no exercicio das funcións que lle foron delegadas por esta Alcaldía. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar. Cambre, 14 de decembro de 2016. O alcalde Óscar A. García Patiño
19/12/2016 | Administración LocalMunicipal
Cee
Aprobación definitiva da modificación das bases de execución do orzamento: anexo de partidas ampliables

ANUNCIO O Pleno do Concello de Cee, na sesión ordinaria realizada o día 28 de outubro de 2016, acordou aprobar inicialmente a modificación das bases de execución do orzamento: anexo partidas ampliables, co fin de regular de forma expresa a subvención que obteñen as distintas asociacións con motivo das festas da Xunqueira e de San Cristovo. O dito expediente someteuse ao trámite de información pública polo prazo de quince días hábiles, sen que durante este se presentasen reclamacións ao respecto, polo que se entende definitivamente adoptado o acordo sinalado. Os ingresos obtidos pola ocupación de terreo de uso público en aplicación da Ordenanza reguladora da taxa que grava dita ocupación serán destinados a incrementar a aplicación orzamentaria 330/489.03, destinada a subvencións de festexos populares a favor da Asociación Cultural Pro Xunqueira pola ocupación realizada con motivo desta festividade e a favor da Asociación Cultural e Deportiva San Cristóbal de Cee pola ocupación que se xere pola festividade de San Cristovo. Cee, 13 de decembro de 2016. O alcalde Ramón Vigo Sambade
19/12/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.20819, Concesión dun caudal de auga a SARVAL Bio-Industries, SAU, no concello de Arteixo (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de decembro de 2016 e como resultado do expediente incoado ó efecto, outorgóuselle a SARVAL Bio-Industries Noroeste, SAU, unha concesión de 40.051 m3 anuais de auga que procede de dous pozos situados no lugar de Suevos, na parroquia de Suevos (San Martiño), no concello de Arteixo (A Coruña), con destino a uso sanitario e industrial. Número Expte.: DH. A15.20819 Santiago de Compostela, 5 de decembro de 2016 A xefa do Servizo de Tramitación Técnico-Administrativa do Dominio Público Hidráulico Diana Georgieva Bien Bausa
19/12/2016 | Administración LocalMunicipal
Valdoviño
Aprobación definitiva do Inventario Bens e Dereitos

A N U N C I O Aprobación definitiva do Inventario de Bens e Dereitos do Concello de Valdoviño Aprobado polo Pleno desta Corporación, en sesión ordinaria celebrada o 15/07/2016, o Inventario de Bens e Dereitos do Concello de Valdoviño, estivo exposto ao público o expediente por prazo de 30 días hábiles. Visto que transcorrido dito prazo de exposición pública non se presentaron alegacións, o acordo inicialmente adoptado queda elevado automáticamente a definitivo, polo que a efectos da súa entrada en vigor publicase o resumo do inventario por epígrafes que é o seguinte: Valdoviño, 07 de decembro de 2016. O alcalde Asdo.: Alberto González Fernández
19/12/2016 | Administración LocalMunicipal
Cabanas
Convocatoria xuiz de paz substituto

De conformidade coa autorización formulada polo Tribunal Superior de Xustiza de Galicia, esta Alcaldía, formula a seguinte convocatoria pública: 1º.-Obxecto: Elección de Xuíz de Paz substituto deste Concello de Cabanas.2º.-Prazo de presentación de solicitudes: Quince días hábiles a contar desde a data da publicación do anuncio no B. O. P.3º.-Condicións dos solicitantes: ser español, maior de idade, e non estar incurso en ningunha das causas de incapacidade previstas no artigo 303 da Lei Orgánica 6/1985.4º.-Documentos a presentar: a) Instancia solicitando tomar parte no proceso selectivo. b) Certificación de nacemento ou fotocopia autenticada do D. N. I. c) Certificación expedida polo Rexistro Central de Penados e Rebeldes e declaración complementaria a que fai referencia o artigo 2 da Lei 68/1980 no seu punto 1. a) referente a si se atopa inculpado ou procesado. d) Declaración responsable de non estar incurso en causa de incapacidade. e) Xustificación de méritos que alegue o solicitante, así como actividades que realiza.5º.-Elección: O Pleno do Concello co voto favorable da maioría absoluta dos seus membros entre as persoas que reunindo as condicións legais así o soliciten. Cabanas, 2 de decembro de 2016. O Alcalde-Presidente, Asdo.: GermánCastrillónPermuy.